Igor Novaković
<s>Dr Igor Novaković (Niš, 1970) je srpski političar, privrednik i univerzitetski profesor.</s>

<s>Biografija 
Igor Novaković, rođen je 1970. godine u Nišu.</s><s>Osnovnu školu i gimnaziju „Bora Stanković” završio je takođe u Nišu.</s><s>Nakon stečenog osnovnog i srednjeg obrazovanja, upisao se na Elektronski fakultet Univerziteta u Nišu na kome je diplomirao 1995. godine.</s><s>Magistrirao je 1999. godine na Univerzitetu evropskih studija u Beogradu.</s><s>Doktor je nauka.</s><s>Doktorsku disertaciju pod naslovom „Inovativnost privrede kao ključna determinanta konvergencije zemalja ekonomske razvijenosti” odbranio je 2016. godine na Ekonomskom fakultetu u Nišu.</s><s>Osim u oblasti privrede i politike, Igor Novaković se intenzivno posvetio i univerzitetskoj karijeri.</s><s>Radi kao profesor na nekoliko fakulteta i viših škola gde predaje menadžment.</s><s>Autor je mnogih stručnih rаdovа koji su objavljeni u domаćim i međunаrodnim čаsopisimа i zbornicimа.</s><s>Rаdio je u privredi sedаm godinа.</s><s>U periodu od 1995. do 2002. godine radio je u D.P. „Niteks“ – Niš.</s><s>Bio je direktor „ED Jugoistok Niš” na čije čelo je postavljen  2012 godine.</s><s>Od avgusta 2012. godine, predsednik je Rukometnog kluba „Železničar” iz Niša.</s><s>Član je Socijalističke partije Srbije.</s><s>Živi u Nišu.</s>

<s>Politička karijera 
Igor Novaković je svoju političku karijeru započeo 1995. godine kada je postao član Socijalističke partije Srbije.</s><s>Član je Glavnog odbora stranke.</s><s>U periodu od 2012. do 2016. godine bio je šef odborničke grupe SPS-PUPS-JS u Skupštini Grada Niša.</s><s>Takođe, od jula 2011. godine, predsednik je Okružnog odbora SPS Nišavskog okruga.</s><s>U periodu od 2008. do 2012. bio je predsednik niške opštine Palilula.</s><s>U periodu od 2012. do 2013 godine, postavljen je za pomoćnika gradonačelnika Niša.</s><s>U martu 2013. godine Vlada Srbije ga je imenovala za jednog od članova Saveta Medicinskog fakulteta ali je na tu funkciju podneo ostavku u novembru 2013. godine.</s>

<s>Akademska karijera 
Igor Novaković, radi kao profesor na nekoliko visokoškolskih ustanova u Srbiji.</s><s>Vanredni je profesor univerziteta u Prištini sa privremenim sedištem u Kosovskoj Mitrovici.</s><s>Takođe, profesor je i Više škole u Blacu.</s><s>U zvanje profesora izabran je 2002. godine i drži predavanja iz oblasti menadžmenta.</s><s>Takođe, radi i na Učiteljskom fakultetu u Leposaviću na kome je u zvanje vanrednog profesora izabran 2002. godine i na kome predaje informatiku.</s><s>Radi i kao profesor na Fakultetu za menadžment u Novom Sadu na kome je 2004. godine izabran u zvanje vanrednog profesora na kome drži predavanja iz oblasti menadžmenta.</s><s>Kao mentor, učestvovao je u završnim radovima na strukovnim, akademskim i specijalističkim studijama (magistarski radovi, doktorske teze, topsim, seminari u organizaciji GTZ- a iz oblasti: Menadžment ljudskih resursa, Poslovne finansije, Menadžment informacioni sistemi).</s><s>Igor Novaković se stručno usavršavao i u inostranstvu: 1997. godine proveo je četiri meseca u Švajcarskoj na stručnom usavršavanju iz oblasti informacionih sistema (Bazel, CIBA, BEZEMA), 1998. godine proveo je dva meseca u Nemačkoj na stručnom usavršavanju iz oblasti međunarodne trgovine (Yucan, Frankfurt,), a bio je i na stručnom usavršavanju iz oblasti međunarodne trgovine i to u dva navrata, u periodu od 3 meseca i 6 meseci (BBAval, Bezema, Stoll).</s><s>Poseduje nekoliko značajnih međunarodnih sertifikata.</s>

<s>Objavljene publikacije
•Igor Novaković, Menadžment elektronskog poslovanja (monografija), Evropski Univerzitet, BMG-Beograd, 2002.</s>

<s>•Igor Novaković, Menadžment elektronskog poslovanja, Pelikan print, 2002.;</s>

<s>•Igor Novaković, Menadžment, VPŠ-Blace, 2003.</s>

<s>•Igor Novaković, Marketing, VPŠ- Blace, 2004.</s>

<s>•Igor Novaković, Praktikum iz menadžmenta, VPŠ- Blace, 2004.</s>

<s>•Igor Novaković, Praktikum iz marketinga, VPŠ- Blace, 2004.</s>

<s>•Igor Novaković, Menadžment i internet, VPŠ- Blace, 2005.</s>

<s>•Igor Novaković, Menadžment informacioni sistemi, VPŠ- Blace, 2006.</s>

<s>•Cvetanović, S., Novaković, I., Inovativnost i održiva konkurentnost, monografija nastala u okviru projekta:179074 „Tradicija, modernizacija i nacionalni identitet u Srbiji i na Balkanu u procesu evropskih integracija”, podržana od strane Ministarstva prosvete, nauke i tehnologije Republike Srbije, Filozofski fakultet u Nišu, Niš, 2014.</s>

<s>Zastupljenost u publikacijama
•Jovica Vasić, Niška Palilula, monografija NKC, GO Palilula, Niš, 2011.</s><s>COBISS</s>

<s>•Slobodan Marković, Srpski Who is Who, leksikon, Zavod za udžbenike, Beograd, 2014.</s><s>Leksikon</s>

<s>•„Istraživanja i projektovanja za privredu”, zbornik radova X Međunarodnog simpozijuma, 11-13 decembar, 2014, Mašinski fakultet, Beograd</s>

<s>Reference</s>

<s>Spoljašnje veze 
Zvanična veb-stranica</s>

<s>Zbornik radova-Google books</s>

<s>Časopis Jugoistok PDF</s>

<s>Igor Novaković-Istinomer</s>

<s>List kWh</s>

<s>Srpski političari</s>

